*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2021gada \_\_.\_\_\_\_\_\_\_\_  |

**.§**

Informatīvais ziņojums “Par Eiropas Savienības Sociālās drošības informācijas elektronisku apmaiņu” **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Atbalstīt informatīvajā ziņojumā "Par finansējuma piešķiršanu Eiropas Savienības Sociālās drošības informācijas elektroniskas apmaiņas nodrošināšanai" (turpmāk – informatīvais ziņojums) ietverto 2.risinājumu - Centralizētais risinājums (“Centralised”).
2. Noteikt Labklājības ministriju (Valsts sociālās apdrošināšanas aģentūru) un Veselības ministriju (Nacionālais veselības dienestu) par atbildīgajām institūcijām informatīvā ziņojuma īstenošanā.
3. Noteikt, ka Valsts sociālās apdrošināšanas aģentūra ir valsts informācijas sistēmas „VSAA RINA” pārzinis un Nacionālais veselības dienests ir valsts informācijas sistēmas „NVD RINA” pārzinis.
4. Labklājības ministrei līdz 2021.gada 31.martam iesniegt izskatīšanai Ministru kabinetā kā Ministru kabineta lietu likumprojektu “Grozījumi likumā “Par valsts sociālo apdrošināšanu””, tajā ietverot regulējumu, kas nosaka Valsts sociālās apdrošināšanas aģentūru par valsts informācijas sistēmas „VSAA RINA” pārzini.
5. Veselības ministram līdz 2021.gada 31.martam iesniegt izskatīšanai Ministru kabinetā kā Ministru kabineta lietu grozījumus 2011.gada 1.novembra Ministru kabineta noteikumos Nr.850 „Nacionālā veselības dienesta nolikums”, tajā ietverot regulējumu, kas nosaka Nacionālo veselības dienestu par valsts informācijas sistēmas „NVD RINA” pārzini.
6. Pilnvarot Valsts sociālās apdrošināšanas aģentūras direktori Inesi Šmitiņu parakstīt Latvijas Republikas vārdā:

6.1. ar Eiropas Komisiju nodomu protokolu (Letter of Intent), kas apliecina Latvijas Republikas dalību centralizētajā scenārijā;

6.2. dalībvalstu savstarpējo vienošanos par piedalīšanos dalībvalstu kopīgā iepirkumā (Joint Procurement Agreement).

7. Labklājības ministrijai un Veselības ministrijai šī protokollēmuma 1.punktā atbalstītā risinājuma varianta īstenošanu nodrošināt Labklājības ministrijai un Veselības ministrijai 2021.gadam piešķirto valsts budžeta līdzekļu ietvaros, nepieciešamības gadījumā ministrijām normatīvajos aktos noteiktajā kārtībā sagatavojot un iesniedzot izskatīšanai Finanšu ministrijā priekšlikumus iekšējai līdzekļu pārdalei atbilstoši nepieciešamajam apmēram.

8. Jautājumu par papildu valsts budžeta līdzekļu piešķiršanu Labklājības ministrijai (Valsts sociālās apdrošināšanas aģentūrai) un Veselības ministrijai (Nacionālajam veselības dienestam), lai nodrošinātu RINA programmatūras attīstību un tās turpmāko uzturēšanu, 2022.gadam un turpmākajiem gadiem izskatīt Ministru kabinetā likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

Ministru prezidents A.K.Kariņš

Valsts kancelejas direktors J.Citskovskis

Iesniedzējs:

Labklājības ministre R.Petraviča

23.02.2021 15:16

344

A.Dreimane, 67021562

airina.dreimane@lm.gov.lv